Capsidae mexicanae 



a Do. Bilimek collectae in museo i. r. Vindobonensi asservatae 



enumeratae ab 



0. M. Reuter. 



Div. Bryocoraria m. 



Klassif. d. Caps., 1905, p. 24; Caps, in Bras. coli., 1907, p. 33. 



Monalonion H.-Sch. 



Corpus valde elongatum, totum nitidum, laeve; capite basi pronoti circiter r / 4 — 

 fere dimidio angustiore et apice ejus multo latiore, a supero viso longitudine circiter 

 duplolatiore, pone oculos constricto, lateribus partis postocularis retrorsum fortiter con- 

 vergentibus, ante oculos ne minime quidem prominulo, subito perpendiculari; capite ab 

 antico viso fortiter transverso, a latere viso altitudine breviore; vertice convexiusculo, 

 fovea basali vel sulco longitudinali basin attingente instructo, fronte perpendiculari, 

 convexiuscula, sulcis duabus longitudinalibus distantibus impressis, clypeo a fronte 

 optime discreto, verticali, prominente, ipsa basi in medio vel mox supra medium capitis 

 a latere visi posita, angulo faciali recto, genis oculis aeque vel fere aeque altis, bucculis 

 elevatis, gula horizontali peristomio aeque longa; oculis laevibus, ab apice pronoti 

 longius remotis, exsertis, a latere visis convexis, orbita interiore parallelis; rostro apicem 

 coxarum anticarum paullo superante vel coxas intermedias attingente, articulo primo 

 basin capitis haud attingente; antennis supra apicem oculorum interne insertis, articulo 

 primo brevi et crasso, oculo a supero viso aeque lato, crasse subcylindrico, basi 

 oblique constricto, secundo lineari, latitudine capitis duplo vel triplo et articulo primo 

 circiter quintuplo vel sextuplo longiore; pronoto latitudini basali 'aeque longo vel hac 

 paullo breviore, apice quam basi dimidio — 2 / 3 angustiore, strictura lata optime 

 discreta, parte pone stricturam trapeziformi, callis destituta, lateribus subrectis, limbo 

 basali utrinque ad angulos posticos impresso; scutello basi detecto, parte apicali planius- 

 cula; hemielytris latitudine circiter quadruplo longioribus, medio leviter constrictis, 

 laevibus, clavo margine scutellari commissuraque nonnihil reflexis, embolio lineari, 

 incrassato, reflexo, corio convexiusculo, apice fortiter oblique impresso, cuneo angusto, 

 latitudine basali triplo — quadruplo longiore; membrana abdomen longe superante, 

 area unica magna elongato-triangulari instructa, hac areola apice interiore anguste 

 rotundata; mesosterno convexo, sat longo; metastethio orificiis rimam angustam for- 

 mantibus; coxis anticis brevissimis; pedibus longis, femoribus linearibus vel apice in- 

 crassatis, tibiis muticis, tarsis articulo primo elongato, fisso, secundum ultra medium 

 ejus includente, tertio duobus primis simul sumtis breviore, apicem versus sat fortiter 

 incrassato, unguiculis curvatis, aroliis liberis, magnis, sed unguiculis brevioribus, valde 

 divaricatis et unguiculis approximatis. 



